شەفەق نیوز/ ئمڕوو، 31 ئایار، له‌لایه‌ن ریخریاگ تەندروسی جەهانی WHO  وە رووژ وازهاوردن لە جگارەکیشان دیارى کریاگە، و له‌ فرەی وڵاتەیل جەهان چەن چالاكى و كه‌مپینیگ ئەرا وازهاوردن لە جگارەکیشان و هوشداریکردن خەڵکەگە لە رس و زەرەدەیل جگارە و هاندانیان ئەرا وازهاوردن لە جگارەکیشان وەڕیەو چوود.
وەگورەی لێكۆڵینه‌وه‌ زانستى و پزشکیەیل، ساڵانه‌ لەوەر جگارەکیشان،‌ 7 ملیۆن کەس لە گشت جەهان گیان له‌ده‌سدەن، لە خود وەختەگە یه‌ك ملیۆن كه‌سىیش لەوەر نزیكییانه‌وه‌ له‌ جگارەکیشان و وە ‌كاریگه‌ری دۊکەڵ جگاره‌ گیان له‌دەسدەن.
ولەیرا چەن راسسیگ لەباوەت جگارە پێشکەش کریەێد:
- بڕ جگارەکیشەیل جەهان رەسێدە نزیکەی یەک ملیار کەس.
- هەر ساڵیگ ٥٧٠٠ ملیار جگارە کیشیەێد.
- جگارەکیشان نزیکەی یەک مەلیۆن تەن لە بنەجگارە هیلێدە جی.
- ٤،٣ مەلیۆن هکتار لە زەوی جەهان ئەرا کاڵین تەماکوو کریاگە، ک وەگورەی رووبەر سویسرا بوود.
- وڵات چین گەورەترین بەرهەمکار تەماکووە، و ٤٠% لە بەرهەم جەهانی هاناوی، هەمیش گەورەترین زەردمەنە لەوە.
- ئەو فیلتەرەیلە ک لە "ئەسینات سیلێلۆز" سروس کریانە، لەناو خاک نیەتاویەنەو، ک فرەترین گەناڵخە لە کناراوەیل جەهان درەس کەن.
